членки, от които произхождат съответните растения, на държавите членки, през които растенията са били придвижени, и на държавите членки, в които растенията са въведени.
 ГЛАВА V
 МЕРКИ ЗА ОГРАНИЧАВАНЕ
 Член 12
 Общи разпоредби
 В заразените зони от списъка в приложение III компетентният орган на съответната държава членка може да реши вместо мерки за ликвидиране да приложи мерките за ограничаване, посочени в членове 13—17.
 Член 13
 Отстраняване на растения в заразена зона от списъка в приложение III
 1.Съответната държава членка отстранява всички растения, за които е установено, че са заразени с посочения вредител, въз основа на наблюдението по член 15, параграф 2.
 Това отстраняване се извършва незабавно след официалното установяване на присъствието на посочения вредител или, ако присъствието на посочения вредител бъде установено извън летателния сезон на вектора, отстраняването се извършва преди началото на следващия летателен сезон на вектора. По време на отстраняването и след него се вземат всички необходими предпазни мерки за предотвратяване на разпространението на посочения вредител и неговите вектори.
 2.Чрез дерогация от параграф 1 и с научна цел съответната държава членка може да реши да не отстрани растенията, за които е установено, че са заразени с посочения вредител, в обектите с растения, притежаващи особена културна и социална стойност, посочени в член 15, параграф 2, буква б).
 Член 14
 Мерки срещу векторите на посочения вредител в заразените зони от списъка в приложение III
 1.Преди отстраняването на растенията, посочени в член 13, параграф 1, съответната държава членка извършва подходящи фитосанитарни третирания на посочените растения срещу популацията на векторите на посочения вредител на всички стадии от жизнения му цикъл, както и около растенията, посочени в член 13, параграф 2. Тези третирания включват ефикасни химични, биологични или механични третирания срещу векторите, като се вземат предвид местните условия.
 2.В областите, посочени в член 15, параграф 2, букви а) и б), съответната държава членка прилага земеделски практики за борба с популацията на векторите на посочения вредител на всички стадии от жизнения му цикъл в най-подходящите моменти всяка година. Тези практики включват ефикасни химични, биологични или механични третирания срещу векторите, като се вземат предвид местните условия.
 Член 15
 Годишно наблюдение на заразените зони от списъка в приложение III
 1.В радиус от 50 m от растенията, за които е установено, че са заразени с посочения вредител, съответната държава членка незабавно взема и изследва, най-малко в частите от заразената зона, посочена в параграф 2, проби от следните растения:
 а)всички посочени растения в същата демаркационна област, принадлежащи към видовете на посочените растения, за които е установено, че са заразени; както и
 б)всички други растения със симптоми, сочещи възможно заразяване с посочения вредител, или за които има съмнения, че са заразени с посочения вредител.
 2.Съответната държава членка осъществява наблюдение за присъствието на посочения вредител чрез годишни наблюдения в най-подходящите моменти, като взема под внимание информацията, посочена в информационния картон на Органа за наблюдение на вредителите относно Xylella fastidiosa. Това наблюдение се извършва поне в следните части от заразената зона от списъка в приложение III:
 а)в границите на област, която е на разстояние от най-малко 5 km от границата на